Jordon Ibe

Wycombe Wanderers

Ibe signerte for Wycombe Wanderers sitt ungdomslag i 2007 bare 12 år gammel, etter at han hadde blitt frigitt av Charlton sitt ungdomslag samme år.
Ibe jobbet seg opp gjennom de aldersbestemte lagene hos Wycombe, og debuterte på førstelaget 9. august 2011 i ligacup-seieren over Colchester United på Adams Park, da han kom inn som innbytter på overtid, bare 15 år og 244 dager gammel. Den 15. oktober kom han igjen innpå som sen innbytter i seieren overHartlepool United og ble med det Wycombe sin yngste spiller i Football League noensinne. Han startet sin første kamp på senior-nivå mot Sheffield Wednesday den 29. oktober og skårte i 2-1 tapet, og ble med det Wycombe sin yngste målskårer noensinne i Football League. Totalt fikk Ibe 11 kamper med et mål for Wanderers.

Liverpool

Han signerte for Liverpool i desember 2011. Han gikk til å begynne med inn på klubbens U-18-lag.

2012–13

Den 22. juli 2012 fikk han sin første kamp for førstelaget i en preseason-treningskamp mot MLS-laget Toronto. Kampen endte 1–1 og Ibe ble byttet ut i pausen med Joe Cole. Den 16. mars 2013 ble Ibe tatt ut i laget, og satt som innbytter i kampen mot Southampton. Tre dager senere, imponerte Ibe i sin Premier League-debut for Liverpool i sesongens siste kamp, da han startet kampen og hadde en målgivende pasning til seiersmålet til Philippe Coutinho mot Queens Park Rangers. Han ble byttet ut etter 63 minutter med Fabio Borini.

2013–14

13. juli 2013 spilte Ibe i seieren i forsesong-kampen mot Preston North End, og skårte sitt første førstelagsmål for klubben i det 37. minutt. Han ble også tatt ut på Liverpool sin tur i forsesongen, der han spilte i kamper mot Indonesia XI, Melbourne Victory og Thailands landslag. Foran 2013–14 sesongen fikk Ibe trøye nr 33, som ble ledig etter at Jonjo Shelvey gikk til Swansea City. Han fikk sin først kamp for sesongen 27. august, da han spilte 120 minuteter da Liverpool slo Notts County 4–2 etter ekstraomganger i ligacupens 2. runde. Den 8. februar 2014 fikk han sin andre kamp i Premier League for Liverpool, da han kom inn som innbytte i 5–1 seieren hjemme over Arsenal.
Den 21. februar 2014 ble han lånt ut til Championship-laget Birmingham City fram til slutten av sesongen. Han spilte 11 seriekamper, og skårte det første målet i 3–2 seieren over Millwall, og var involvert i Paul Caddis overtidsmål som berget Birmingham fra å rykke ned til League One.
Den 14. mai, etter å ha returnert til Liverpool, spilte Ibe en av sine beste kamper i den røde trøyen, da han spilte i vennskapskampen mot Shamrock Rovers på Aviva Stadium, med målgivende pasninger til både Iago Aspas og Fabio Borini for de to første målene i 4-0 seieren og endte med prisen for banens beste.

2014–15

16. juli spilte Ibe played 43 minutter i forsesongs-kampen mot danske Brøndby på Brondby Stadion, da han kom inn som innbytter for Suso; Liverpool tapte kampen 2-1, men Ibe hadde den målgivende pasningen til Kristoffer Peterson. Han hadde også målgivende pasninger til begge målene mot Preston North End, som Liverpool vant 2-1.
Liverpool bekreftet 29. august at Ibe ville bli lånt ut hele sesongen til Derby.

Landslagsspill

Den 24. oktober 2012 fikk Ibe sin debut med landslagsfotball da han spilte for England U-18 i kamp som ga en 2-0 seier over Italia U-1. Den 5. september 2013 debuterte Ibe for England U-19 i en 6–1 seier over Estland U-19. Den 24. mai 2014 skårte Ibe et hat-trick i en 6-0 seier over Montenegro U-19 i kvalifiseringen til Europamesterskapet for U-19 landslag.